
IDRÆTSMEDDELELSE 01.
IFK HJEMMESIDE: : www.ifkar.dmif.dk
RIGTIG GODT NYT SPORTSÅR TIL ALLE 

Så starter det nye år, efter den megen gode mad og måske lidt for mange våde vare, og der er også nok mange der ikke har fået sig rørt – såååå måske er der et par kilo der skal væk.

På nedenstående link kan du se alt om gymnastiksalen, spinningsrummet, fitness centeret, hvornår det er optaget, så kom bare – der er meget plads. Også i saunaen kan du svede.
Den nye liste over Tirsdags Orienteringsløb ligger på hjemmesiden, og vi starter allerede på tirsdag den 10. JAN med O-løb fra Gymnastiksalen, og ud på FSN område..
Den 17. JAN er det i Havredal med start fra Stendalsvej – og den 24. JAN er det i Undallslund Plantage med start fra Viborg O-Klub klubhus.

http://team.msp.forsvaret.fiin.dk/sites/Flyvertaktisk_Kommando/AFTC/karupidrportal/default.aspx
ÆNDRING AF MAIL- ADRESSER
Kære medlemmer af IFK.

Undertegnede er desværre bekendt med, at flere af jer skal til/eller har skifte job. HUSK derfor, at sende undertegnede en mail med jeres nye mail adresse, evt. gerne den private, for så skal jeg sørge for at I stadig får IFK Idrætsmeddelelser, og også O-løbsresultaterne, hvis I ønsker dette. Jeg har lige rettet 85 mail adresser i FTS. Private mailadresser rettes ikke så ofte.
IFK VOLLEYBALL ER GÅET PÅ FACE BOOK
Er du interesseret i Volleyball så tjek ind på face book på ”IFK Volley” og vær med til at banke vores hold op igen, så vi kan lave lidt fællestræning og være med til næste DMI stævne. MVH Torben Sønderskov.
Karup Orienteringsklub
Karup OK, laver stadig O-løb hver lørdag gennem hele vinteren, med start fra klubhuset nord for Ulvedal Plantage, eller sammen med Viborg og Skive O-Klubber. Har du/I/familien lyst til at deltage, gå/løbe, så tjek: www.karupok.dk og se løbs listen, her vises også kort over klubhusets placering, og løbs startsteder.

Du behøver ikke være medlem af Karup OK for at løbe, men er du det, kan du og din familie også tage ud og svømme bagefter i Frederiks Svømmehal fra kl. 1500 – 1600.

OPRÅB FRA IFK BESTYRELSE TIL ALLE MEDLEMMER
IFK er en aktiv idrætsforening på Flyvestation Karup, som gerne vil gøre det rigtig godt for alle medlemmer. IFK Bestyrelse består af 10 personer, men IFK består også af 18 aktive udvalg, hvoraf nogle er mere aktive end andre – og det er her at DU kommer ind i billedet.
Er du en aktiv idræts m/k der gerne vil være med til at støtte netop din sportsgren og dit udvalg, så mangler IFK udvalgsmedlemmer til:

2 m/k til Tennisudvalg.

Kontakt IFK Formand Simon Rewers 61332980

2 m/k til Badmintonudvalg.
Kontakt Peter N. Johansen 28301129

1 m/k til Faldskærmsudvalg.
Kontakt Morten Nyrum 40802178

2 m/k til Fodboldudvalg.

Kontakt Jonas S. Klitte 22944508

2 m/k til Håndboldudvalg.
Kontakt Jonas S. Klitte 22944508

2 m/k til Triathlonudvalg.

Kontakt Michael Mejlholm 41382846

1 m/k til MTB - og Cykeludvalg.
Kontakt Martin Henriksen 28582669
Denne IM nr. 1 har 2 sider.

IDRÆTSFORENINGEN FLYVESTATION KARUP
IFK er en af de største militære idrætsforeninger i Danmark. Pt har vi ca. 1400 medlemmer inkl., vore civile giromedlemmer. For 4 år siden var vi godt 1700 medlemmer og faktisk landets næststørste idrætsforening. IFK har altid været fremme i støvlerne, når det angik deltagelse i forskellige mesterskaber, og vi har haft folk med i alle discipliner under DMI.

IFK varetager den frivillige idræt på flyvestationen og har en række gode tilbud om træning og konkurrencer inden for en bred vifte af idrætter. Idrætten er en del af forsvarets virksomhedskultur, og praktiseres enten som tjenstlig idræt (militær fysisk uddannelse og træning) eller som frivillig idræt med aktiviteter, som i de senere år har udviklet sig fra tidligere tiders traditionsbundne idrætter (fægtning, skydning, forhindringsbaneløb, orienteringsløb, faldskærmsudspring, feltsport og terrænsport) til moderne discipliner (fodbold, håndbold, volleyball, triathlon – og biathlon, cykling, sortkrudtskydning, badminton, tennis, flugtskydning, golf og lign.)

IFK støtter vore medlemmer økonomisk, når de deltager for IFK, det være sig både til militære som civile stævner og mesterskaber. Til de militære mesterskaber har udøveren desuden ret til en rejseordre, for at få en merudgiftsgodtgørelse. Alle enhederne skal selv budgettere for det.

IFK har en hjemmeside der hedder: www.ifkar.dmif.dk , på denne side kan man læse alt om Idrætsforeningen og dens virke, under Idrætsudvalg kan man se, hvilke formænd og udvalg der findes til de forskellige idrætsdiscipliner, og hvordan man kommer i kontakt med dem.

HVORFOR denne lille introduktion – JOOOO det er for, at jer der modtager denne Idrætsmeddelelse vil sprede budskabet, om at jeres kollegaer bliver medlem af IFK, og opfordre alle til at deltage i de mange tilbud som videregives via disse idrætsmeddelelser.
Medlemsskabet af IFK koster 15,17 kr. pr. måned. Beløbet trækkes over lønnen. Det eneste de nye medlemmer skal gøre er at kontakte IFK Kasserer OS Jørn Uffe Dam, FES-SOKAR03, mobil: 41 99 66 29. og bede om et medlemskab. Opgiv grad, cprnr. Medarb nr., navn og enhed og gerne mob. Nr. 

Hjemsendt personel, og/eller personel der gerne vil være med i IFK betaler via BANK OVERFØRSEL

For personer under 60 år er det 180 kr. og er man over 60 år er det 90 kr. pr. år. Pengene overføres som sagt via bankoverførsel (ej giro) til konto: 7644-1004033. Betal inden den 28. FEB 2017.
Er I interesseret i yderligere oplysninger kan I ringe til kassereren, eller Formanden Simon Rewers mob: 61 33 29 80, eller undertegnede.
Ole Johnsen
 ifk080851@hotmail.com 
Fg. Sekretær Mob: 2990 4811
